ลูกชาย 9 เดือนกว่า มีอาการอาเจียนในช่วงเย็นของวันหนึ่งค่ะ จากนั้นก็ท้องเสีย วันรุ่งขึ้นพาไปหาที่คลีนิค ได้ให้ยาแก้อาเจียน แล้วก็ยาผงกลุ่มจุลินทรีย์ดีเพื่อปรับลำไส้ และเปลี่ยนนมเป็นสูตรไม่มีแลคโตส อาการน้องดีขึ้นในคืนต่อมา ไม่อาเจียน จากนั้นอาการเหมือนจะเป็นมากกว่าเดิมค่ะ คือ มีอาการท้องอืดมากหลังจากทานนมหรือทานข้าว ท้องจะอืดมาก พอน้องถ่ายหรืออาเจียนออกมา เหมือนน้องจะสบายท้องมากขึ้นก็จะเล่นหรือหลับ ถ้าทานข้าวทานนม ท้องก็จะอืดอีก เป็นแบบนี้มา 4 วันแล้วค่ะ ทำยังไงดีค่ะ คือแม่เครียดมาก นอนไม่หลับเลยค่ะ
สวัสดีค่ะ อาการถ่ายเหลวในเด็ก อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-แพ้อาหารเช่นแพ้สารในนมส่วนใหญ่มักเกิดจากจากเชื้อไวรัสที่ร่างกายสามารถรักษาได้เอง เพียงแต่ในระหว่างนี้ควรจิบน้ำผสมเกลือแร่หากถ่ายมาก ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.